rejauldu/bengali-wikipedia huggingface dataset:
শোয়েব ইব্রাহীম (জন্ম: ২০ জুন ১৯৮৭) হলেন একজন ভারতীয় টেলিভিশন এবং চলচ্চিত্র অভিনেতা, যিনি কালারসে সম্প্রচারিত ধারাবাহিক সসুরাল সিমর কায় প্রেম ভরদ্বাজ চরিত্রে অভিনয়ের জন্য অধিক পরিচিত। এছাড়াও তিনি স্টার প্লাসে সম্প্রচারিত কোয়ি লোট কে আয়া হ্যায়-এ ক্যাপ্টেন অভিমন্যু সিং রাঠোড় ভূমিকায় অভিনয় করেছেন। ২০১৮ সালে, তিনি সসুরাল সিমর কা ধারাবাহিকে তার বিপরীতে অভিনয় করা অভিনেত্রী দীপিকা কাকরের সাথে বিবাহ বন্ধনে আবদ্ধ হন। ২০১৮ সালে, তিনি জি টিভির ধারাবাহিক জিত গায়ি তো পিয়া মোরে-এ বরুণ বাব্বর চরিত্রে অভিনয় করেছেন। বর্তমানে, তিনি কালারসে প্রচারিত ইশক মে মারজাওয়ায় অভিমন্যু চরিত্রে অভিনয় করছেন।  অভিনয়ের তালিকা চলচ্চিত্র +টীকা  অপ্রকাশিত চলচ্চিত্রকে নির্দেশ করে  তথ্যমূলক চলচ্চিত্র নির্দেশ করে  সাল চলচ্চিত্র চরিত্র পরিচালক নোট  ২০১৯ ব্যাটালিয়ন ৬০৯ কমরাজ মিশ্র ব্রিজেশ বাটুকনাথ ত্রিপাঠী   টেলিভিশন অনুষ্ঠান  সাল অনুষ্ঠান চরিত্র চ্যানেল নোট ২০০৯–১০ রেহনা হ্যায় তেরি পালকো কি ছায়োঁ মে করণ প্রতাপএনডিটিভি ইমাজিন অভিষেক ২০১১–১৩ সসুরাল সিমর কা প্রেম ভরদ্বাজকালারস ২০১৩–১৪ রিশতো কে ভাওয়ার ম্যায় উলঝি আম্বর শাস্ত্রীসাহারা ওয়ান ২০১৭কোয়ি লোট কে আয়া হ্যায়  ক্যাপ্টেন অভিমন্যু সিং রাথোড়স্টার প্লাস নাচ বলিয়ে ৮ স্বভূমিকা ৪র্থ স্থান ২০১৮জিত গায়ি তো পিয়া মোরে বরুণ বাব্বরজি টিভি বিগ বস ১২ স্বভূমিকা কালারসদীপিকা কক্করের আত্মীয় হিসেবে ২০১৮–১৯ইশক মে মারজাওয়া অভিমন্য়ু  পুরস্কার  সাল  পুরস্কার  বিভাগ  কাজ  উল্লেখ ২০১৮ গোল্ড পুরস্কার সরবচেয়ে ফিট অভিনেতা      তথ্যসূত্র  বহিঃসংযোগ  বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় মুসলিম বিষয়শ্রেণী:ভোপালের অভিনেতা বিষয়শ্রেণী:ভারতীয় ধারাবাহিক নাটকের অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:হিন্দি টেলিভিশনের অভিনেতা বিষয়শ্রেণী:২১শ শতাব্দীর ভারতীয় অভিনেতা
লোহাপুর রেলওয়ে স্টেশন হল পূর্ব রেলওয়ে জোনের হাওড়া রেলওয়ে বিভাগের অধীনে নলহাটি-আজিমগঞ্জ শাখা লাইনের একটি রেলওয়ে স্টেশন। এটি ভারতের পশ্চিমবঙ্গ রাজ্যের বীরভূম জেলার লোহাপুরে স্কুল রোডের পাশে অবস্থিত।   ইতিহাস   নলহাটি-আজিমগঞ্জ শাখা লাইন নলহাটি জংশন থেকে আজিমগঞ্জ জংশন রেলওয়ে স্টেশনের সাথে সংযোগকারী নলহাটি-আজিমগঞ্জ রাজ্য রেলওয়ে হিসাবে ২১ ডিসেম্বর ১৮৬৩ সালে খোলা হয়।  এটি ১৮৭২ সালে ভারত সরকার কিনে নেয়। এটি ১৮৯২ সালে ইস্ট ইন্ডিয়ান রেলওয়ে কোম্পানির একটি অংশ হয়ে ওঠে।   তথ্যসূত্র   বিষয়শ্রেণী:বীরভূম জেলার রেলওয়ে স্টেশন বিষয়শ্রেণী:হাওড়া রেলওয়ে বিভাগ বিষয়শ্রেণী:পশ্চিমবঙ্গের রেলওয়ে স্টেশন অসম্পূর্ণ বিষয়শ্রেণী:১৮৬৩-এ ভারতে চালু রেলওয়ে স্টেশন
ওয়েস্ট ইন্ডিজ ক্রিকেট দল তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য ভারত সফর করে, যা ডিসেম্বর ২০১৯-এ অনুষ্ঠিত হয়।  ২০১৯ এর নভেম্বরে, ভারত ক্রিকেট কন্ট্রোল বোর্ড (বিসিসিআই) প্রথম ও তৃতীয় টি২০আই ম্যাচের খেলার মাঠ অদলবদল করে। সফরের পূর্বে, ক্রিস গেইল নিশ্চিত করে যে, সে ওয়েস্ট ইন্ডিজের হয়ে উক্ত সফরের ওডিআইয়ে খেলছে না, পরে সে ঘোষণা করে যে, সে হয়তো ক্রিকেট থেকে বিরতি নেবে।  প্রথমবারের মতো আন্তর্জাতিক ক্রিকেটে আন্তর্জাতিক ক্রিকেট কাউন্সিল (আইসিসি) ঘোষণা করে যে, নো-বল পর্যবেক্ষণ করার জন্য ফ্রন্ট ফুট মনিটরিং পদ্ধতি ব্যবহার করতে যাচ্ছে উক্ত সফর প্রতিযোগিতায়। তৃতীয় আম্পায়ার ফ্রন্ট ফুট মনিটরিং পদ্ধতিতে পর্যবেক্ষণ করে, মাঠে থাকা আম্পায়ারের সাথে যোগাযোগ করে সংকেত দিবেন। পদ্ধতিটি পরীক্ষামূলকভাবে উক্ত সিরিজে ব্যবহার করে দেখা হবে খেলার গতিতে যদি কোন ব্যঘাত না ঘটে, তবে পরবর্তীতে স্থায়ীভাবে সংযোজন করা হতে পারে।  সিরিজ নির্ধারণী তৃতীয় ম্যাচে ভারত ৬৭ রানে জয় লাভ করায় ২-১ ব্যবধানে সিরিজে জয় পায়। ওডিআই সিরিজের উদ্বোধনী খেলায় ভারত, ওয়েস্ট ইন্ডিজের কাছে পরাজিত হয় কিন্তু পরবর্তী দুটি ওডিআই-এ জয় পায় এবং ২-১ এ সিরিজ জিতে নেয়।  ২০০৬ সালে ওয়েস্ট ইন্ডিজের কাছে ৪-১ এ সিরিজ হারার পর এটি ছিল ভারতের দশম-দ্বিপক্ষীয় ধারাবাহিক সিরিজ জয়।  দলীয় সদস্য ওডিআইটি২০আই বিরাট কোহলি (অধিঃ)  যুজবেন্দ্র চাহাল  দীপক চাহার  শিখর ধাওয়ান  শিবম দুবে  শ্রেয়াস আইয়ার  রবীন্দ্র জাদেজা  কেদার যাদব  ভুবনেশ্বর কুমার  মনিশ পাণ্ডে  ঋষভ পন্ত (উইঃ)  লোকেশ রাহুল  নবদীপ সাইনি  মোহাম্মদ শামি  রোহিত শর্মা  শার্দুল ঠাকুর  কুলদীপ যাদব কিরণ পোলার্ড (অধিঃ)  সুনীল অ্যামব্রিস  রস্টন চেজ  শেলডন কট্রিল  শিমরন হেটমায়ার  জেসন হোল্ডার  শাই হোপ  আলজারি জোসেফ  ব্র্যান্ডন কিং  এভিন লুইস  কিমো পল  খারি পিয়েরে  নিকোলাস পুরাণ  রোমারিও শেফার্ড  হেইডেন ওয়ালশ জুনিয়র বিরাট কোহলি (অধিঃ)  যুজবেন্দ্র চাহাল  দীপক চাহার  শিখর ধাওয়ান  শিবম দুবে  শ্রেয়াস আইয়ার  রবীন্দ্র জাদেজা  ভুবনেশ্বর কুমার  মনিশ পাণ্ডে  ঋষভ পন্ত (উইঃ)  লোকেশ রাহুল  সঞ্জু স্যামসন  মোহাম্মদ শামি  রোহিত শর্মা  ওয়াশিংটন সুন্দর  কুলদীপ যাদব কিরণ পোলার্ড (অধিঃ)  ফ্যাবিয়ান অ্যালেন  শেলডন কট্রিল  শিমরন হেটমায়ার  জেসন হোল্ডার  ব্র্যান্ডন কিং  এভিন লুইস  কিমো পল  খারি পিয়েরে  নিকোলাস পুরাণ  দিনেশ রামদিন  শেরফেন রাদারফোর্ড  লেন্ডল সিমন্স  হেইডেন ওয়ালশ জুনিয়র  কেস্রিক উইলিয়ামস  সিরিজ শুরুর পূর্বে, শিখর ধাওয়ান বাম পায়ে আঘাতপ্রাপ্ত হওয়ায় সঞ্জু স্যামসনকে ভারতের টি২০আই দলে ডাকা হয়। ধাওয়ানকে পরবর্তীতে ভারতের ওডিআই স্কোয়াড থেকেও বাদ দেয়া হয়, এবং মায়াঙ্ক আগরওয়ালকে দলে অন্তর্ভুক্ত করা হয়। ইনজুরির কারণে ভুবনেশ্বর কুমারও দল থেকে বাদ পড়ে যায়, বদলী হিসাবে ডাকা হয় শার্দুল ঠাকুরকে। ভারতের শেষ ও তৃতীয় ওডিআইয়ের জন্য ইনজুরিতে পড়া দীপক চাহারের পরিবর্তে নবদীপ সাইনিকে দলে অন্তর্ভুক্ত করা হয়।  ২০১৯ এর নভেম্বরে আফগানিস্তানের বিপরীতে ওয়েস্ট ইন্ডিজের ওডিআই সিরিজ চলাকালীন, নিকোলাস পুরাণকে বল টেম্পারিং এর দায়ে দোষী পায়। ফলে তাকে ৪টি টি২০আই ম্যাচের জন্য নিষেধাজ্ঞা প্রদান করা হয়। যার তিনটি আফগানিস্তানের সাথে এবং একটি ভারতের সাথে।  টি২০আই সিরিজ ১ম টি২০আই  ২য় টি২০আই  ৩য় টি২০আই  ওডিআই সিরিজ ১ম ওডিআই  ২য় ওডিআই  ৩য় ওডিআই  তথ্যসূত্র   বহিঃসংযোগ   ক্রিকইনফোতে সিরিজের বিস্তারিত  বিষয়শ্রেণী:২০১৯-এ ভারতীয় ক্রিকেট বিষয়শ্রেণী:২০১৯-এ ওয়েস্ট ইন্ডিয়ান ক্রিকেট বিষয়শ্রেণী:২০১৯–২০ আন্তর্জাতিক ক্রিকেট প্রতিযোগিতা বিষয়শ্রেণী:ওয়েস্ট ইন্ডিজ ক্রিকেট দলের ভারত সফর
বন্ড স্ট্রিট হল ওয়েস্ট অ্যান্ড অব লন্ডনের মেফেয়ারের একটি লন্ডন আন্ডারগ্রাউন্ড ও এলিজাবেথ লাইনের স্টেশন। এটি নিউ বন্ড স্ট্রিটের সঙ্গে অক্সফোর্ড স্ট্রিটে সংযোগস্থলের নিকট অক্সফোর্ড স্ট্রিটে অবস্থিত।  স্টেশনটি সেন্ট্রাল লাইনে, মার্বেল আর্চ ও অক্সফোর্ড সার্কাস স্টেশনের মধ্যে এবং জুবিলি লাইনে, বেকার স্ট্রিট ও গ্রিন পার্ক স্টেশনের মধ্যে অবস্থিত। এটি প্যাডিংটন এবং টটেনহ্যাম কোর্ট রোডের মাঝে ২০২২ সালের ২৪শে অক্টোবর একটি এলিজাবেথ লাইনের স্টেশন হিসাবে খোলা হয়েছিল। এটি ট্রাভেলকার্ড জোন ১-এ রয়েছে।  ইতিহাস সেন্ট্রাল লাইনে প্রথম স্টেশনগুলি খোলার তিন মাস পরে, সেন্ট্রাল লন্ডন রেলওয়ে দ্বারা ১৯০০ সালের ২৪শে সেপ্টেম্বর স্টেশনটি প্রথম খোলা হয়েছিল। স্থপতি হ্যারি বেল মেজারস দ্বারা মূল সিএলআর স্টেশনের সাথে মিল রেখে সারফেস ভবনের নকশা করা হয়েছিল। রেলওয়ের মূল পরিকল্পনার মধ্যে বন্ড স্ট্রিটের পরিবর্তে ডেভিস স্ট্রিটে একটি স্টেশন নির্মাণের পরিকল্পনা অন্তর্ভুক্ত ছিল।  তথ্যসূত্র  বিষয়শ্রেণী:লন্ডন ভাড়া অঞ্চল ১-এর রেল পরিবহন স্টেশন বিষয়শ্রেণী:সেন্ট্রাল লাইন (লন্ডন আন্ডারগ্রাউন্ড) স্টেশন বিষয়শ্রেণী:জুবিলি লাইন স্টেশন বিষয়শ্রেণী:লন্ডন আন্ডারগ্রাউন্ডের রাতের টিউব স্টেশন বিষয়শ্রেণী:সিটি অব ওয়েস্টমিনস্টারের টিউব স্টেশন বিষয়শ্রেণী:ভূগর্ভস্থ লন্ডন আন্ডারগ্রাউন্ড স্টেশন বিষয়শ্রেণী:সাবেক সেন্ট্রাল লন্ডন রেলওয়ে স্টেশন বিষয়শ্রেণী:গ্রেট ১৯৯০-এ খোলা ব্রিটেনের রেলওয়ে স্টেশন বিষয়শ্রেণী:এলিজাবেথ লাইন দ্বারা পরিষেবা পরিবেশিত রেলওয়ে স্টেশন বিষয়শ্রেণী:মেফেয়ারের ভবন ও স্থাপনা বিষয়শ্রেণী:অক্সফোর্ড স্ট্রিট
গারা গারায়েভ বাকু মেট্রোর একটি স্টেশন। এটি ১৯৭২ সালের ৬ নভেম্বর উদ্বোধন করা হয়। এটিকে আগে সোভিয়েত আমলে "অভ্ররা" বলা হত এবং এখন গারা গারায়েভের নামে নামকরণ করা হয়েছে।   আরও দেখুন   বাকু মেট্রো স্টেশনসমূহের তালিকা  বাকু মেট্রো   তথ্যসূত্র   বিষয়শ্রেণী:বাকু মেট্রো স্টেশন বিষয়শ্রেণী:১৯৭২-এ চালু হওয়া রেলওয়ে স্টেশন বিষয়শ্রেণী:১৯৭২-এ আজারবাইজানে স্থাপিত বিষয়শ্রেণী:১৯৭২-এ চালু রেলওয়ে স্টেশন
ব্রায়ান লি ক্র্যানস্টন (; ৭ মার্চ ১৯৫৬) হলেন একজন মার্কিন অভিনেতা, প্রযোজক, পরিচালক ও চিত্রনাট্যকার। তিনি এএমসির অপরাধ নাট্যধর্মী ধারাবাহিক ব্রেকিং ব্যাড-এ ওয়াল্টার হোয়াইট, ফক্সের সিটকম ম্যালকম ইন দ্য মিডল-এ হ্যাল এবং এনবিসির সিটকম সিনফেল্ড-এ ডক্টর টিম হোয়াটলি চরিত্রে অভিনয়ের জন্য সর্বাধিক প্রসিদ্ধ।  ব্রেকিং ব্যাড ধারাবাহিকে তার অভিনীত ওয়াল্টার হোয়াইট চরিত্রটিকে টেলিভিশনের ইতিহাসে অন্যতম সেরা কাজ হিসেবে গণ্য করা হয়। এই কাজের জন্য তিনি চারবার (২০০৮-২০১০, ২০১৪) নাট্যধর্মী ধারাবাহিকে সেরা প্রধান অভিনেতা বিভাগে প্রাইমটাইম এমি পুরস্কার অর্জন করেন। তিনি বিল কাজবির ১৯৬০-এর দশকের আই স্পাই-এর জন্য টানা তিনবার এমি অর্জনের পর টেলিভিশনের ইতিহাসে দ্বিতীয় অভিনেতা হিসেবে এই বিরল কৃতিত্ব গড়েন। ২০১১ সালের পর ব্রেকিং ব্যাড-এর প্রযোজক হওয়ার পর তিনি দুইবার প্রযোজক হিসেবে সেরা নাট্যধর্মী ধারাবাহিকের পুরস্কার লাভ করেন। এছাড়া এই ধারাবাহিকের ওয়াল্টার হোয়াইট চরিত্রে জন্য তিনি পাঁচটি গোল্ডেন গ্লোব পুরস্কারের মনোনয়ন লাভ করেন ও ২০১৪ সালে একটি পুরস্কার অর্জন করেন; নয়টি স্ক্রিন অ্যাক্টরস গিল্ড পুরস্কারের মনোনয়ন থেকে চারটি পুরস্কার অর্জন করেন এবং ছয়টি স্যাটেলাইট পুরস্কারের মনোনয়ন থেকে চারটি পুরস্কার অর্জন করেন।  ম্যালকম ইন দ্য মিডল-এ হ্যাল চরিত্রে তার কাজের জন্য তিনি তিনবার নাট্যধর্মী ধারাবাহিকে সেরা পার্শ্ব অভিনেতা বিভাগে এমি পুরস্কারের মনোনয়ন লাভ করেন। ২০১৪ সালে তিনি ব্রডওয়ে মঞ্চে অল দ্য ওয়ে নাটকে লিন্ডন বি. জনসন চরিত্রে অভিনয় করে শ্রেষ্ঠ অভিনেতা বিভাগে টনি পুরস্কার অর্জন করেন এবং ২০১৬ সালে মে মাসে একই নামের টেলিভিশন চলচ্চিত্রে এই চরিত্রে অভিনয় করেন। ২০১৮ সালে তিনি লন্ডনের ন্যাশনাল থিয়েটারে নেটওয়ার্ক নাটকে হাওয়ার্ড বিয়েল চরিত্রে অভিনয় করে শ্রেষ্ঠ অভিনেতা বিভাগে লরন্স অলিভিয়ে পুরস্কার লাভ করেন। ২০১৫ সালে তিনি ট্রাম্বো চলচ্চিত্রে অভিনয় করে সমাদৃত হন এবং শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন।  তথ্যসূত্র  বহিঃসংযোগ               বিষয়শ্রেণী:১৯৫৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:অস্ট্রীয় ইহুদি বংশোদ্ভূত মার্কিন ব্যক্তি বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:অ্যানি পুরস্কার বিজয়ী বিষয়শ্রেণী:টনি পুরস্কার বিজয়ী বিষয়শ্রেণী:নাট্যধর্মী ধারাবাহিকে সেরা প্রধান অভিনেতা বিভাগে প্রাইমটাইম এমি পুরস্কার বিজয়ী বিষয়শ্রেণী:থিয়েটার ওয়ার্ল্ড পুরস্কার বিজয়ী বিষয়শ্রেণী:ক্যালিফোর্নিয়ার সমাজকর্মী বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন ভিডিও গেম অভিনেতা বিষয়শ্রেণী:মার্কিন কণ্ঠাভিনেতা বিষয়শ্রেণী:মার্কিন টেলিভিশন পরিচালক বিষয়শ্রেণী:মার্কিন টেলিভিশন প্রযোজক বিষয়শ্রেণী:অডিওবই পাঠক বিষয়শ্রেণী:গোল্ডেন গ্লোব পুরস্কার (সেরা অভিনেতা - নাট্য টিভি ধারাবাহিক) বিজয়ী বিষয়শ্রেণী:ক্যালিফোর্নিয়ার ডেমোক্র্যাট বিষয়শ্রেণী:ড্রামা ডেস্ক পুরস্কার বিজয়ী বিষয়শ্রেণী:লরন্স অলিভিয়ে পুরস্কার বিজয়ী বিষয়শ্রেণী:লস অ্যাঞ্জেলেসের অভিনেতা
থাম্ব| প্লাইস্টোসিন যুগের ম্যামথ,সিংহ বল্গা হরিণ সহ অন্যান্য প্রাণী thumb|প্লাইস্টোসিন (দক্ষিণ আমেরিকা) প্লাইস্টোসিন () প্রায় ২৬ লক্ষ বছর আগের এক ভূতাত্ত্বিক, আবহাওয়া নির্ভর যুগ। বিবর্তন মতবাদ অনুসারে প্লায়োসিন-প্লাইস্টোসিন যুগ থেকেই মানব জাতির উদ্ভব। প্লাইস্টোসিন যুগ প্রায় ২৫,৮০,০০০ বছর আগে শুরু হয় এবং ১১,৭০০ বছর আগে শেষ হয়।  তথ্যসূত্র   বিষয়শ্রেণী:প্লেইস্টোসিন বিষয়শ্রেণী:ভূতাত্ত্বিক যুগ বিষয়শ্রেণী:চতুর্থযুগীয় ভূকালপঞ্জি
ডান|থাম্ব|চুড়ায় পানামার পতাকা উড্ডীয়মান অ্যাংকন পাহাড় পানামার পানামা সিটির ৬৫৪ ফুট উঁচু পাহাড়ের নাম অ্যাংকন পাহাড়।এটি অ্যাংকন শহরের কোল জুড়ে অবস্থিত। পানামা খালের দেখাশোনার জন্য এই অ্যাংকন পাহাড় এলাকা থেকেই মার্কিন যুক্তরাষ্ট্রের পক্ষ থেকে ১৯৭৭ সাল অব্দি তত্ত্বাবধান করা হত। উন্নয়নের ছোঁয়ার বাইরে থাকা এই অঞ্চল এখন সংরক্ষিত এলাকা হিসেবে ঘোষিত। পানামা সিটির সবচেয়ে উঁচু এলাকা হিসেবে এই অঞ্চল চিহ্নিত। পাহাড়টির শীর্ষে উঠতে ত্রিশ মিনিটের মতো সময় লাগে। তবে স্থানীয় বাসিন্দাদের মতে, ২০১৭ সালের ১২ই ফেব্রুয়ারি থেকে অ্যাংকন পাহাড়ের উপরে উঠা বন্ধ করা হয়েছে। তুলনামূলকভাবে অনুন্নত এই এলাকায় জঙ্গল রয়েছে। গ্রামীণ পরিবেশের গাছপালা কাটা হলেও এখনো কিছু বন্যপ্রাণী এখানে টিকে রয়েছে। স্লথ, সাদা নাকের কোয়াতি, হরিণসহ একাধিক সংরক্ষিত বন্যপ্রাণী এখনো টিকে আছে এখানে। বর্তমানে অ্যাংকন পাহাড়ের নাম পানামার পরিবেশ দল Asociación Nacional para la Conservación de la Naturaleza (ANCON) ব্যবহার করছে।       ইতিহাস  দস্যু হেনরি মর্গান ১৬৭১ সালে পানামা সিটি দখল করার পরে, চারিদিকের ব্যাপারে জানার জন্য এবং নিজের আত্মরক্ষা সুনিশ্চিত করতে তিনিই সর্বোপ্রথম অ্যাংকন পাহাড়ে উঠেন। মরগান পূর্বের শহর ধ্বংস করে ফেলার পর অ্যাংকন পাহাড় থেকে নতুন গড়ে ওঠা শহরকে সম্পূর্নভাবে দেখা যেত।  এমেলিয়া ডেনিস দে ইকাজা ১৯০৬ সালে পানামা খাল দখল নিয়ে কবিতা লেখার পর থেকে অ্যাংকন পাহাড় একটি জাতীয় প্রতীক হয়ে দাঁড়ায়।Tআজও এর চূড়ায় একটি বড় জাতীয় পতাকা উড়ছে।  পানামা খাল দিয়ে যাওয়া প্রথম জাহাজটির নাম এই পাহাড় ও সংশ্লিষ্ট এলাকার নামে নামকরণ করা হয়েছিল। ১৯১৪ সালের সেই জাহাজের নাম ছিল এসএস অ্যাংকন।   ১৯৭৭ সালে পানামা খালের অধিকার পুনরায় পাওয়ার পর দেশটি সবার প্রথমে এই পাহাড়ের চূড়ায় নিজের দেশের পতাকা স্থাপন করে।    আরও দেখুন   পানামা সিটি  পানামা  পানামা খাল   তথ্যসূত্র   বিষয়শ্রেণী:পানামা বিষয়শ্রেণী:পানামা খাল
thumb|U.S. Army soldiers have been in the Narang Valley since at least 2009. নারাং, কুনার, আফগানিস্তান (نرنګ পশতু এবং ফার্সি)আফগানিস্তানের কুনার প্রদেশের দক্ষিণ অঞ্চলের আসাদাবাদ জেলার  কেন্দ্রীয় অংশে অবস্থিত একটি জেলা। এটি মূলত উচ্চ পর্বতশৃঙ্গমালা দ্বারা পরিবেষ্টিত এবং কুনার নদী সীমানা ঘিরে রেখেছে। ২০১৪ সালের আদমশুমারীর আনুমানিক হিসাব অনুযায়ী, এখানকার জনসংখ্যা ছিল প্রায় ৩৬,৭০০ এর মত। জেলাটির কেন্দ্রীয় শহরের নাম হচ্ছে কুজ নারাঙ্গ গ্রাম () যেটি ৭৪২ মিটার উচ্চতায় অবস্থিত। কৃষিক্ষেত্রে কুনার জেলার দ্বিতীয় বৃহত্তম জেলা হিসেবে পরিচিত। চাষাবাদের জন্য সেচ ব্যবস্থা মূলত পুনর্বাসন প্রক্রিয়ার অধীনে নিয়ন্ত্রিত হয়ে থাকে। চাষাবাদের জন্য মূলত উর্বর জমি এবং মাটির অবস্থাও যথেষ্ট ভালো লক্ষ্য করা যায়। এছাড়াও কুনার প্রদেশে সেচ ব্যবস্থা অন্যান্য প্রদেশের তুলনায় অনেক ভালো। প্রায় ৭৫% এর উপরে মানুষ শিক্ষিত লক্ষ্য করা যায়। বিখ্যাত গ্রামগুলি হল: বার-নারহাং, কটকায়, বাদেল দারা, কুজ-নাহারং, লামাতক, দান্দোনা, চার কালা, কদো ইত্যাদি।  বহিঃসংযোগ popularmilitary.com AIMS District Map District Profile Vlasenko Map i42-12, and old highly detailed Russian map of the area  বিষয়শ্রেণী:কুনার প্রদেশের জেলা
মনোহর অর্জুন সুর্ভে (৮ আগস্ট ১৯৪৪ - ১১ জানুয়ারি ১৯৮২), যিনি মান্য সুর্ভে নামে অধিক পরিচিত, ছিলেন একজন ভারতীয় অপরাধী। তিনি ছিলেন শিক্ষিত গ্যাংস্টারদের মধ্যে একজন যারা কলেজ থেকে স্নাতক হয়েছিলেন এবং তৎকালীন সময়ের বিদ্যমান গ্যাংগুলোকে চ্যালেঞ্জ ও পরাজিত করার জন্য খুব পরিচিত ছিলেন।  সুর্ভে তার সাহসিকতা এবং কৌশলগত পরিকল্পনার জন্য পরিচিত ছিলেন। একজন যুবক এবং কীর্তি কলেজের স্নাতক হিসেবে, সুর্ভে এমন একটি খুনের সাথে জড়িত ছিলেন যেটি তিনি করেননি এবং তাকে ইয়েরাওয়াড়া কারাগারে কারাদণ্ড দেওয়া হয়েছিল।  মাত্র দুই বছরের ক্রিয়াকলাপের মধ্যে, তার দলটি এমন প্রসিদ্ধ হয়ে ওঠে যে পাঠানরা, যারা আন্ডারওয়ার্ল্ডে দুই দশকেরও বেশি সময় ধরে রাজত্ব করেছিল, তারা ডি-কোম্পানি'র নেতা কোঙ্কণী-ভাষী কাসকার ভাইদ্বয় দাউদ ইব্রাহিম ও শাবির ইব্রাহিমকে হত্যা করার জন্য তার সাহায্য চেয়েছিল।   সুর্ভে শাবির ইব্রাহিমকে হত্যা করেন। শাবির ইব্রাহিমের হত্যার পর সুর্ভের সহযোগীরা একে একে ছিটকে পড়তে থাকে। এই কারণে সুর্ভে অনেক ভেঙে পড়েন। এদিকে, স্থানীয় আইন প্রয়োগকারীরা ক্রমাগত সহিংসতা কমাতে তার বিরুদ্ধে অভিযানের প্রস্তুতি নিচ্ছিল। সিনিয়র ইন্সপেক্টর ওয়াই ডি ভিডের সাথে ইন্সপেক্টর ইসাক বাগওয়ান এবং রাজা তমভাতকে দায়িত্ব দেওয়া হয়েছিল সুর্ভের বিরুদ্ধে ব্যবস্থা নিতে। ১৯৮২ সালে মহারাষ্ট্র পুলিশ সুর্ভেকে হত্যা করেছিল, যা মুম্বইয়ের প্রথম এনকাউন্টার হত্যা হিসেবে বিবেচিত হয়।  তার জীবনী নিয়ে শুটআউট অ্যাট বডালা নামে একটি হিন্দি ভাষার চলচ্চিত্র নির্মিত হয়েছিল, যেটিতে তার চরিত্রে অভিনয় করেছিলেন জন আব্রাহাম।   তথ্যসূত্র   বিষয়শ্রেণী:ভারতীয় অপরাধী বিষয়শ্রেণী:ভারতীয় সন্ত্রাসী বিষয়শ্রেণী:১৯৪৪-এ জন্ম বিষয়শ্রেণী:১৯৮২-এ মৃত্যু বিষয়শ্রেণী:মুম্বইয়ের অপরাধী বিষয়শ্রেণী:ভারতীয় ডাকাত বিষয়শ্রেণী:খুনের দায়ে দোষী সাব্যস্ত ভারতীয় বিষয়শ্রেণী:যাবজ্জীবন কারাদণ্ডে দণ্ডিত ভারতীয় বন্দি বিষয়শ্রেণী:ভারতীয় গুন্ডা
কার্লি পিয়ার্স (জন্ম এপ্রিল ২৪, ১৯৯০) একজন মার্কিন কান্ট্রি গায়িকা। তিনি রেকর্ড লেবেল বিগ মেশিন রেকর্ডস এর সাথে চুক্তিবদ্ধ, এবং তার দুটি একক বিলবোর্ড এর কান্ট্রি এয়ারপ্লের তালিকার সেরা ৪০ নম্বরের মধ্যে উঠে এসেছে। কর্মজীবন পিয়ার্সের জন্ম মার্কিন যুক্তরাষ্ট্রের কেন্টাকি রাজ্যের টেইলর মিল শহরে। তার বয়স যখন ১৬ বছর, তখন তিনি স্কুল থেকে ঝরে যান এবং টেনেস্যি রাজ্যের পিজন ফোরগে শহরে চলে আসেন  শুধু সেখানকার স্থানীয় ডলিউড নামক পার্কে সপ্তাহে ৫ বার গান পরিবেশন করতে, এছাড়াও ব্লুগ্রাস মিউজিক অ্যালবামের সংকলনে নিজের অবদান রাখতে।  যখন তার বয়স ১৯ বছর, তখন তিনি সেখান খেকেও স্থানান্তরিত হয়ে একই রাজ্যের ন্যাশভ্যিলি শহরে চলে আসেন।  ২০১২ সালে তিনি সনি মিউজিক ন্যাশভ্যিলি এর সাথে একটি উন্নয়নমূলক চুক্তিতে আবদ্ধ হন, যা শেষ পর্যন্ত অসফল সফলতার মুখ দেখতে পায়নি।  ২০১৬ সালে, তিনি টেক্সাসের কান্ট্রি ব্যান্ড জস আবোট্ট ব্যান্ড এর "অয়াজেন্ট দ্যাট ড্রাঙ্ক" নামক গানটিতে সাহায্যকারী গায়িকা হিসেবে কণ্ঠ দেন, যেটি বিলবোর্ড'র কান্ট্রি এয়ারপ্লে এর তালিকায় সেরা ৪০ নম্বরে স্থান করে নেয়।  এছাড়াও পিয়ার্স, ব্যান্ডদলটির সাথে গানটি পরিবেশন করার জন্য সফর করেন, যেগুলোর মধ্যে মার্কিন জনপ্রিয় টকশো জিমি কিমেল লাইভ! এর সঙ্গীত পরিবেশনার অংশের একটি পরিবেশন অন্যতম।  গানটির সফলতার ফলে, জনপ্রিয় গীতিকার এবং প্রযোজক বুসবির সাথে পিয়ার্সের আত্বপ্রকাশকারী সোলো একক "এভরী লিটল থিং" এ কাজ করার সুযোগ হয়। এককটি যুক্তরাষ্ট্রের রেডিও সার্ভিস সিরিঅাস এক্সএম এর রেডিও চ্যানেল "দ্য হাইওয়ে" তে চালানো হয়, পিয়ার্স রেকর্ড লেবেল বিগ মেশিন রেকর্ডস এর সাথে সফলভাবে চুক্তিবদ্ধ হন, যারা তার এককটি সেই বছরেরই ফেব্রুয়ারির ২২ তারিখে কান্ট্রি রেডিও থেকে প্রকাশ করে।  এছাড়াও, গানটির একটি গানের ভিডিওও প্রাপ্ত হয়, ভিডিওটিতে পিয়ার্সকে ব্রাউন আউল স্টুডিওসে সরাসরি গানটি পরিবেশনরত অবস্থায় প্রদর্শিত হয়।   ডিস্কোগ্রাফী স্টুডিও অ্যালবাম সমূহ  শিরোনাম বিস্তারিত এভরি লিটল থিং   প্রকাশতব্য: অক্টোবর ১৩, ২০১৭   লেবেল: বিগ মেশিন  একক সমূহ  সাল একক তালিকায় অবস্থান সমূহ বিক্রয়ের পরিমান অ্যালবাম ইউএস কান্ট্রি ইউএস কান্ট্রি এয়ারপ্লে যুক্তরাষ্ট্র ২০১৭ "এভরি লিটল খিং" ১১ ৯ ৭৮যুক্তরাষ্ট্র: ১৭৬,০০০ এভরি লিটল থিং অতিথি গায়িকা হিসেবে একক সমূহ  সাল একক  গায়ক/গায়িকা তারিকায় অবস্থান সমূহ অ্যালবাম ইউএস কান্ট্রি ইউএস কান্ট্রি এয়ারপ্লে ২০১৬ "ওয়াজেন্ট দ্যাট ড্রাঙ্ক" জশ এবট্ট ব্যান্ড ৪৬ ৩৭ ফ্রন্ট রো সিট  গানের ভিডিও সমূহ  সাল ভিডিও পরিচালক ২০১৬ "ওয়াজেন্ট দ্যাট ড্রাঙ্ক" <small>(১ম সংস্করণ)(with জশ এবট্ট ব্যান্ড) জ্যাক মরিস "ওয়াজেন্ট দ্যাট ড্রাঙ্ক" <small>(২য় সংস্করণ)(সাথে জশ এবট্ট ব্যান্ড) ইভান কাউফম্যান ২০১৭ "এভরি লিটল থিং" পেট্রিক ট্রেসি তথ্যসূত্র  বহিঃসংযোগ  বিষয়শ্রেণী:১৯৯০-এ জন্ম বিষয়শ্রেণী:২১শ শতাব্দীর মার্কিন সঙ্গীতশিল্পী বিষয়শ্রেণী:২১শ শতাব্দীর মার্কিন গায়িকা বিষয়শ্রেণী:মার্কিন কান্ট্রি গায়িকা বিষয়শ্রেণী:গ্র্যামি পুরস্কার বিজয়ী বিষয়শ্রেণী:জীবিত ব্যক্তি
থাম্ব|250px|বাংলাদেশে অ্যাসিড নিক্ষেপের কিছু ভুক্তভোগী  অ্যাসিড নিক্ষেপ হলো কোনো ব্যক্তিকে উদ্দেশ্য করে অ্যাসিড বা এই জাতীয় ক্ষতিকর দাহ্য পদার্থ ছুড়ে মারা। এসিড নিক্ষেপের শিকার হয়ে কেউ কেউ মৃত্যু পর্যন্ত বরণ করেন।   নিক্ষেপের কারণ  বহুবিধ কারণে অ্যাসিড নিক্ষেপের ঘটনা ঘটে থাকে; তার মধ্যে রয়েছে:  প্রেমে প্রত্যাখ্যাত হওয়া  শারীরিক সম্পর্ক স্থাপনে রাজী না হওয়া  যৌতুকের দাবীতে   অঞ্চল ভিত্তক তথ্য  বিশ্বব্যপী এই ধরনের সহিংস ঘটনা প্রচুর ঘটছে। কেবলমাত্র দক্ষিণ এশিয়ার মতো পশ্চাৎপদ অঞ্চলই নয়, ইংল্যান্ডের মতো আধুনিক দেশেও এর প্রকোপ রয়েছেকয়েকটি এসিড নিক্ষেপের ঘটনা: এ নির্মমতার শেষ কোথায়?। ২০১২ সালে বাংলাদেশে মোট ১৪৫ জনকে অ্যাসিড নিক্ষেপ করা হয়।   তথ্যসূত্র    বহিঃসংযোগ   কয়েকটি অ্যাসিড নিক্ষেপের ঘটনা: এ নির্মমতার শেষ কোথায়?  বিষয়শ্রেণী:নারীর প্রতি সহিংসতা বিষয়শ্রেণী:অম্ল
আদ্-দ্বীন আকিজ মেডিকেল কলেজ হলো বাংলাদেশের একটি বেসরকারি মেডিকেল কলেজ। আদ্-দ্বীন ফাউন্ডেশন ২০১৩ সালে এটি খুলনায় প্রতিষ্ঠা করে। এটি খুলনা মেডিকেল বিশ্ববিদ্যালয় এর অধিভুক্ত একটি কলেজ।  কলেজটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল এন্ড ডেন্টাল কাউন্সিল স্বীকৃত।   আরও দেখুন   আদ্-দ্বীন উইমেন্স মেডিকেল কলেজ, মগবাজার, ঢাকা  আদ্-দ্বীন সকিনা মেডিকেল কলেজ, যশোর  বসুন্ধরা আদ্-দ্বীন মেডিকেল কলেজ, কেরানীগঞ্জ, ঢাকা   তথ্যসূত্র    বহিঃসংযোগ   প্রাতিষ্ঠানিক ওয়েবসাইট   বিষয়শ্রেণী:বাংলাদেশের বেসরকারি মেডিকেল কলেজ বিষয়শ্রেণী:চিকিৎসা সেবা বিষয়শ্রেণী:২০১৩-এ প্রতিষ্ঠিত শিক্ষা প্রতিষ্ঠান
সিন্ধি লোককাহিনী (  ) দক্ষিণ পাকিস্তানের সিন্ধি জনগণের সংস্কৃতিতে গুরুত্বপূর্ণ ভূমিকা পালন করে। পাকিস্তানের সিন্ধু প্রদেশে প্রচুর রূপকথার গল্প এবং লোককথা রয়েছে, যেগুলি দিয়ে এর লোককাহিনী তৈরি। এর মধ্যে কিছু লোককাহিনী () সিন্ধি ভাষায় উচ্চতর সাহিত্যের বিকাশের জন্য বিশেষভাবে গুরুত্বপূর্ণ, এগুলি সিন্ধুর রহস্যময় গল্পের অন্তস্থল তৈরি করেছে এবং শাহ আবদুল লতিফ ভিট্টাইয়ের বর্ননায় অমর হয়ে আছে। এগুলি সাধারণত শাহের নায়িকা () নামে পরিচিত।   এই লোককাহিনীগুলোর মধ্যে বিশেষ করে যেগুলোতে প্রেমের গল্প বর্ণিত হয়েছে সেগুলো সিন্ধুতে সুপরিচিত এবং সাসুই পুনহুনের গল্পটি সম্ভবত সবচেয়ে বিখ্যাত। এতে, ভাম্বোরের এক ধোপা পরিবারে প্রতিপালিত সাসুই নামে একটি সুন্দরী সিন্ধু মেয়ের বহু প্রেমিককে আকর্ষণ করার বিষয়ে বর্ণনা করা হয়েছে। অবশেষে, কেচের রাজকুমার তার প্রেমে পড়ে। রাজকুমারের পরিবার হতাশাগ্রস্ত হয় এবং অবশেষে দম্পতিকে মাতাল ক'রে প্রেমিককে নিয়ে চলে যায়। সাসুই সকালে দেখে সে একা। সে মৃত্যুর আগে পর্যন্ত মরুভূমিতে একটি বেলুচ কাফেলার চিহ্ন অনুসরণ করে।  সোহনির করুণ কাহিনীও আছে, সে তার অপছন্দের একজনকে বিয়ে করেছিল। সে প্রতিরাতে সিন্ধু পার হয়ে সাঁতার কেটে তার প্রিয় মেহারের সাথে দেখা করতে যেত। মেহার একটি দ্বীপে গবাদি পশু পালন করতো। অবশেষে সোহনির ননদ বিষয়টি জেনে যায়। সে সোহনির জন্য জীবনরক্ষাকারী আগুনে পোড়ানো মাটির পাত্রের বদলে কাঁচা মাটির পাত্র রেখে দেয় এবং সোহনি ডুবে যায়।  লীলান চনেসারের গল্পটি অদ্ভুত। নায়িকা ছিল যাদুবিদ্যায় পারদর্শী একজন মহিলা। সে হীরার নেকলেসের বিনিময়ে স্বামীকে অজানা প্রতিদ্বন্দ্বীর সাথে এক রাত্রি যাপন করতে দেয়। পরে যখন তার স্বামী তাকে তালাক দেয়, তখন সে বুঝতে পারে যে সে তুচ্ছ বিষয়ের বিনিময়ে তার সমস্ত সুখকে অযথা বিলিয়ে দিয়েছে। দীর্ঘ পরীক্ষার পর, দম্পতি আবার মিলিত হয় এবং একসাথে মারা যায়।  নুরির গল্পটি সাম্মা যুগের ঐতিহাসিক ঘটনার কথা বলে, যেখানে এক যুবক জাম তামাচি, জেলেকন্যা নুরির প্রেমে পড়ে। নম্রতা এবং কোমলতার গুণে নুরি তার প্রিয় রানি হয়ে ওঠে।  উমর মারুইয়ের গল্পও বিখ্যাত। অমরকোটের শাসক উমর যুবতী মারুইকে বন্দী করে। মারুই শাসকের খোশামোদ না শুনে বাড়ি যাবার জন্য আকুল হয় এবং মালির থারপারকারের দরিদ্র পশুপালক ও তার পরিবারের প্রতি বিশ্বস্ত থাকে। অবশেষে উমর তাকে বাড়ি পাঠানো ছাড়া আর কোনো উপায় দেখতে পায় না।  এই সমস্ত গল্পগুলো সময়ের সাথে সাথে সমৃদ্ধ হয়েছে এবং যারা গল্পগুলোকে আধ্যাত্মিক রূপ দিয়েছিল, বিশেষ করে সেই সুফিদের জন্য, সিন্ধি সাহিত্যে চিত্রকল্প প্রদান করেছে।  ডোডো চানেসার এবং মরিরোর গল্প বীরত্বের অনুভূতিতে পূর্ণ। একইভাবে, সোরথ রাই দিয়াচ গল্পটিতে রাজা দিয়াচের পরাক্রম এবং উদারতার কথা তুলে ধরা হয়েছে, রাজা দিয়াচ তার শির বিচ্ছিন্ন করে চারনকবি বিজলকে দান করেছিলেন।  সম্প্রতি, এই লোককাহিনীগুলো সিন্ধি আদবি বোর্ডের লোককাহিনী ও সাহিত্য প্রকল্পের অধীনে লোকে কাহানিয়ুঁ নামে সাতটি খণ্ডে সংকলিত হয়েছে। এই সাতটি খণ্ডে বিভিন্ন ধরনের লোককাহিনী, কিংবদন্তি এবং অন্যান্য গল্প রয়েছে। এই সিরিজের মাধ্যমে ৩০০ টিরও বেশি লোক-কাহিনী আলোকিত হয়েছে, যার মধ্যে ধ্রুপদী এবং জনপ্রিয় উভয়রূপের গল্পই রয়েছে।   আরো পড়ুন    সিন্ধি লোককাহিনী  পাকিস্তানি লোককাহিনী  সিন্ধুর সমাধি চিত্র   তথ্যসূত্র    বহিঃসংযোগ    সিন্ধি লোককাহিনী  সিন্ধি আদবি বোর্ড  বিষয়শ্রেণী:সিন্ধুর সংস্কৃতি বিষয়শ্রেণী:পাকিস্তানি লোককাহিনি বিষয়শ্রেণী:সিন্ধি লোককাহিনি
স্ন্যাপসিড হলো আইওএস এবং অ্যান্ড্রয়েডের জন্য বর্তমানে গুগলের মালিকানাধীন এবং পূর্বে নিক সফটওয়্যার দ্বারা নির্মিত একটি ফটো-এডিটিং অ্যাপ্লিকেশন, যা ব্যবহারকারীদের ছবিগুলি উন্নত করে তুলতে এবং ডিজিটাল ফিল্টার প্রয়োগ করতে সম্ভব করে।   ইতিহাস  নিক সফটওয়্যার মূলত ২০১১ সালের জুনে আইপ্যাডে স্ন্যাপসিড চালু করেছিল এবং এটি অ্যাপল দ্বারা ২০১১ সালে "আইপ্যাড অ্যাপ অব দ্য ইয়ার"-এ অভিহিত হয়েছিল। আইপ্যাড সংস্করণের সাফল্যের ভিত্তিতে নিক আগস্ট ২০১১-এ আইফোনের জন্য স্ন্যাপসিড চালু করেছিল। পরে ফেব্রুয়ারি ২৭, ২০১২-এ স্ন্যাপসিড অ্যাপটি মাইক্রোসফট উইন্ডোজের জন্য ঘোষিত হয়েছিল।   পরবর্তীতে গুগল দায়িত্ব গ্রহণের পর অ্যান্ড্রয়েডের জন্য ২০১২ সালের ডিসেম্বরে স্ন্যাপসিড প্রকাশ করেছিল এবং স্ন্যাপসিডের ডেস্কটপ সংস্করণ বন্ধ করে দেওয়া হয়েছিল।   ২০১৫ সালের ৯ এপ্রিল নিক আইওএস এবং অ্যান্ড্রয়েডের জন্য স্ন্যাপসিড ২.০ প্রকাশ করেছিল এবং অ্যপটিতে নতুন সরঞ্জাম, বৈশিষ্ট্য এবং একটি প্রাণবন্ত ব্যবহারকারী ইন্টারফেস যুক্ত করা হয়েছিল।   বৈশিষ্ট্যাবলী  স্ন্যাপসিড ব্যবহারকারীরা বিভিন্ন ইফেক্ট এবং উন্নত ফিচার ব্যবহার করে ছবিগুলি সম্পাদনা করতে পারেন। বিকল্পভাবে, ব্যবহারকারীরা রঙের একটি "স্বয়ংক্রিয়" সমন্বয় বেছে নিতে পারেন। স্ন্যাপসিড ব্যবহারকারীদের সম্পাদিত কর্ম সম্পাদনা ইতিহাসে সংরক্ষণ করতে পারে এবং এর আগের যে কোনও কর্মে পুনর্নির্দেশ করতে পারে। এটি ডিফল্ট ফিল্টার এবং এডিটিং ফিচার ব্যবহার করে ফিল্টার সংমিশ্রণগুলি তৈরি এবং সংরক্ষণ করতে পারে। বিশেষ ইফেক্ট এবং ফিল্টারগুলির তালিকার মধ্যে ড্রামা, গ্রঞ্জ, ভিনটেজ, সেন্টার-ফোকাস, ফ্রেম এবং একটি টিল্ট শিফট (যেটি ছবিগুলোর মাপ পরিবর্তন করে) অন্তর্ভুক্ত। স্ন্যাপসিডে ব্যবহারকারীরা আরও ভাল মানের সম্পাদনার জন্য চিত্রের আমদানি করতে পারে। স্ন্যাপসিড ২.০ লেন্স ব্লার, গ্ল্যামার গ্লো, এইচডিআর স্কেপ এবং নয়ারের মতো নতুন ফিল্টার উপস্থাপন করেছে এবং পরিষ্কার ব্যবহারকারী ইন্টারফেসের সাহায্যে টুলস সেকশন পুনরায় বিন্যাস করছে। ব্যবহারকারীরা ফেসবুক এবং ইনস্টাগ্রামের মতো সামাজিক যোগাযোগের সাইটগুলিতে ছবিগুলি সরাসরি শেয়ার করতে পারেন।   পুরস্কার    অ্যাপল দ্বারা "আইপ্যাড অ্যাপ অব দ্য ইয়ার ২০১১" অভিহিত   পিসি ম্যাগাজিন দ্বারা "টপ ১০০ অ্যান্ড্রয়েড অ্যাপ অব দ্য ইয়ার ২০১৮" তালিকায় স্থানলাভ   তথ্যসূত্র    বহিঃসংযোগ      অ্যাপ স্টোরে স্ন্যাপসিড  বিষয়শ্রেণী:গুগল সফটওয়্যার বিষয়শ্রেণী:আইওএস সফটওয়্যার বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার